ΓΡΑΠΤΗ ΕΡΩΤΗΣΗ E-0310/02

υποβολή: Ria Oomen-Ruijten (PPE-DE)και Konstantinos Hatzidakis (PPE-DE) προς την Επιτροπή

(11 Φεβρουαρίου 2002)

Θέμα: Πρόληψη αυχενικού τραυματισμού

Κάθε χρόνο συμβαίνουν στην Ευρωπαϊκή Ένωση πολλά αυτοκινητιστικά δυστυχήματα κατά τα οποία προκαλούνται αυχενικοί τραυματισμοί στους επιβάτες των αυτοκινήτων. Συχνή συνέπεια αυτών των τραυματισμών αποτελούν τα χρόνια (αυχενικά) προβλήματα που οδηγούν συχνά σε μόνιμη ανικανότητα προς εργασία. Το κοινωνικό κόστος αυτών των αυχενικών τραυματισμών στην Ευρωπαϊκή Ένωσηπολογίζεται σε 5 έως 10 δις ευρώ ετησίως(Πηγή: Slachtoffer en samenleving, Stichting Achmea, 2001). Τα πορίσματα της έκθεσης του TNO (Ολλανδικής Οργάνωσης για εφαρμοσμένη επιστημονική έρευνα) 96. OR.BV. 050.07 EJ (1996) αναφέρουν ότι κανένα από τα αυτοκίνητα που έχουν δοκιμασθεί δεν παρέχει επαρκή προστασία στους επιβάτες σε περίπτωση μετωπιαίας ή εκ των όπισθεν σύγκρουσης. Εάν βελτιωθούν οι τεχνικές απαιτήσεις ασφάλειας στην παραγωγή αυτοκινήτων μπορούν να προληφθούν πολλοί αυχενικοί τραυματισμοί.

1. Μπορεί να αναφέρει η Επιτροπή εάν έχειπόψη της την προαναφερθείσα έκθεση του ΤΝΟ και, εάν ναι, με ποιόν τρόπο μπορεί να κάνει χρήση της έκθεσης αυτής κατά την προετοιμασία της νομοθεσίας για την οδική ασφάλεια στην Ευρωπαϊκή Ένωση·

2. Προτίθεται άραγε η Επιτροπή να προβεί σε διαβήματα για να περιορισθούν οι αυχενικοί τραυματισμοί και μπορεί να αναφέρει ποιά μέτρα σκέπτεται να λάβει και εντός ποιου χρονικού διαστήματος·

Απάντηση του κ. Liikanen εκ μέρους της Επιτροπής

(21 Μαρτίου 2002)

1. Η Επιτροπή είναι ενήμερη της έκθεσης ΤΝΟ (Ολλανδικής Οργάνωσης για εφαρμοσμένη επιστημονική έρευνα), η οποία συντάχθηκε μετά από αίτημα του Ιδρύματος Achmea των Κάτω Χωρών.

Κατά το χρόνο σύνταξης της έκθεσης, η ολλανδική κυβέρνηση επέσυρε την προσοχή της Επιτροπής στην ανάγκη βελτίωσης της σχετικής Κοινοτικής Νομοθεσίας. Ως συνέπεια τούτου η Οδηγία του Συμβουλίου 74/408/ΕΟΚ της 22 Ιουλίου 1974 για την προσέγγιση των νομοθεσιών των κρατών μελών σχετικά με εξαρτήματα του εσωτερικού μηχανοκινήτων οχημάτων (αντοχή καθισμάτων και στερέωσή τους(1) 1 τροποποιήθηκε σε σημαντικό βαθμό με την οδηγία 96/37/ΕΚ της Ευρωπαϊκής Επιτροπής της 17ης Ιουνίου 199(2) 2 ειδικά σε ότι αφορά τα μέσα συγκράτησης του κεφαλιού. Δυο από τις σημαντικότερες συστάσεις της έκθεσης ΤΝΟ λήφθηκαν έτσιπόψη.

2. Με την πάροδο του χρόνου το θέμα των αυχενικών κακώσεων αναγνωρίσθηκε ως ένα καίριο ζήτημα ασφάλειας απ'όλους τους παρατηρητές. Ως εκ τούτου η Επιτροπή αποφάσισε να αναλάβει ερευνητικές πρωτοβουλίες στο χώρο αυτό, ως μέρος του 4ου Προγράμματός της Πλαισίου για την Τεχνολογική Έρευνα και Ανάπτυξη.

Οι έρευνες αυτές θεωρήθηκαν απαραίτητες για τη συλλογή σχετικών πληροφοριών απ'όλες τις διαθέσιμες δημοσιεύσεις που σχετίζονται με:

- τις βιολογικο-μηχανικές γνώσεις σχετικά με τις κακώσεις του αυχένα·

- την επίτευξη κατάλληλων ανθρωπίνων ομοιωμάτων για την αξιολόγηση της ασφάλειας σε περίπτωση σύγκρουσης από την οπίσθια πλευρά του οχήματος·

- τα κριτήρια μετρήσεων σχετικών με τους κινδύνους κακώσεων του αυχένα

με σκοπό τη θέσπιση νέων τύπων στηριγμάτων πλάτης των καθισμάτων και συστημάτων συγκράτησης του κεφαλιού.

Αυτές οι ερευνητικές προσπάθειες βρίσκονται ήδη σε εξέλιξη. Μόλις τα αποτελέσματα καταστούν διαθέσιμα, η Επιτροπή θα λάβει τα κατάλληλα μέτρα για την εισαγωγή των νέων απαιτήσεων στην Κοινοτική Νομοθεσία.

(1) ΕΕ L 221 της 12.8.1974.

(2) ΕΕ L 186 της 25.7.1996.